RESPUBLIKA AHOLISIGA VA XALQ XO‘JALIGIGA SOTILADIGAN AVTOMOBIL BENZINI NARXINI O‘ZGARTIRISh TO‘G‘RISIDA

Neft va uni qayta ishlash mahsulotlari narxlarining oshib borayotganligi munosabati bilan hamda ulardan foydalanishning samaradorligini oshirish maqsadida Vazirlar Mahkamasi qaror qiladi:
 1. 1994-yilning 5-dekabridan boshlab aholiga sotiladigan avtomobil benzinining chakana narxi 1 litri uchun 8 so‘m miqdorida belgilansin.
 2. O‘zbekiston Respublikasi Ijtimoiy ta’minot vazirligi belgilangan ro‘yxatlar bo‘yicha urush qatnashchilari va faxriylari, urush va mehnat nogironlariga oyiga belgilangan 50 litr avtobenzinni chakana narxlarning 50 foizi darajasida imtiyozli narxlarda sotish normasi saqlab qolinsin.
 3. O‘zbekiston Respublikasi Moliya vazirligi bozor va bozordan tashqari fondlar narxlari darajasini muvofiqlashtirgan holda benzinning yangi chakana narxlari preyskurantini tasdiqlasin va uni barcha manfaatdor vazirliklar, idoralar, korxonalar va tashkilotlarga yetkazsin.
 4. “O‘zdavneftmahsulot” davlat-aksionerlik birlashmasi, uning joylardagi organlari, avtomobil benzinini naqd pulga sotadigan avtomobil benzini quyish stansiyalaridagi avtomobil benzini qoldiqlarini 1994-yil 5-dekabrdagi holatiga ko‘ra qayta baholab chiqsinlar hamda qayta baholashdan tushgan mablag‘larni o‘zlarining aylanma mablag‘larini ko‘paytirishga yo‘naltirsinlar.
 5. O‘zbekiston Respublikasi Vazirlar Mahkamasining 1994-yil 14-oktabrdagi 509-son qarori o‘z kuchini yo‘qotgan deb hisoblansin.